proxectonos/corpus_dominio_legal_administrativo_tmp huggingface dataset:
23/07/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. V15.49444. Tojeiro Transportes, S. A. Betanzos

ANUNCIO DE INFORMACIÓN PÚBLICA CLAVE: DH. V15.49444 TOJEIRO TRANSPORTES, S. A., de conformidade co artigo 245 do Regulamento do dominio público hidráulico, solicita autorización para o vertido ao río Infesta ou Callou (cunca da ría de Ares-Betanzos) dun caudal máximo de 6.842,88 m 3 /ano de augas residuais domésticas depuradas e dun caudal máximo de 42.170,68 m 3 /ano de augas residuais pluviais e industriais depuradas, todas elas procedentes dos sectores 1 e 2 do Polígono Industrial de Piadela Norte (T. M. Betanzos). As augas residuais domésticas xeradas nos sectores 1 e 2 do Polígono Industrial de Piadela Norte son tratadas mediante os seguintes dispositivos: – Arqueta de desbaste de 3 x 1,5 x 2,45 m 3 dotada de sistema de desbaste de finos con limpeza automática mediante rascador tipo cepillo de 6 mm de luz de paso. – Depuradora compacta de lodos activos de baixa carga (aireación prolongada) fabricada en PRFV e deseñada para 300 habitantes equivalentes; de 12,71 m de lonxitude e 2,50 m de diámetro; dotada de decantador, compresor, grella de difusores e sistema de recirculación de lodos. As augas residuais pluviais xeradas en zonas de aparcamento e tránsito de vehículos xeradas nos sectores 1 e 2 do Polígono Industrial de Piadela Norte así como as augas residuais industriais procedentes das instalacións de TRANSPORTES PIADELA, S. L. son tratadas nun separador de hidrocarburos de clase I por coalescencia fabricado en PRFV; de 150 l/s de caudal nominal e 500 l/s de caudal máximo; de 10,70 m de lonxitude e 2,50 m de diámetro; con decantador incorporado, obturador automático e sistema de by-pass, incluíndo alarmas de detección máxima de aceites, hidrocarburos, areas e sólidos. As augas residuais pluviais e industriais depuradas e as augas residuais domésticas depuradas procedentes dos sectores 1 e 2 do Polígono Industrial de Piadela Norte vértense conxuntamente ao río Infesta ou Callou (cunca da ría de Ares-Betanzos), que discorre canalizado no ámbito do Polígono Industrial, no punto de coordenadas UTM (ETRS89): X=562.338; Y=4.792.117. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 - 9.º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 9 de xullo de 2015. O xefe da Área de Vertidos Asdo.: Manuel Morato Miguel
21/07/2015 | Administración LocalMunicipal
Dodro
Delegación para voda civil

Delegación para voda civil Estando prevista a celebración dun matrimonio civil o día 4 de xullo de 2015, no Salón de Plenos do Concello de Dodro ás 13:00 horas, e logo de que os contraentes solicitasen que se exerza a delegación do alcalde para a celebración do matrimonio no concelleiro don Fabián Sanmarco Janeiro. Logo de ver o disposto nos artigos 51 e seguintes do Código Civil no que se regula a celebración dos matrimonios. Logo de ver o disposto nos artigos 23.3 da Lei 7/1985, de 2 de abril, reguladora das bases do réxime local, artigo 63 da Lei 5/1997, de 22 de xullo, de Administración local de Galicia e 47 e 48 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais. Primeiro. Delegar as miñas funcións para a celebración do matrimonio civil a contraer entre don Norberto Luis Ugarteche Fesu e dona Stephanie Maria Harizanova El Aggari, no salón de Pleno do Concello de Dodro, o día 4 de xullo de 2015 ás 13:00 horas, no concelleiro don Fabián Sanmarco Janeiro. Segundo. Notificar esta resolución aos interesados e publicala no Boletín Oficial da Provincia. Terceiro. Ordenar que do contido desta resolución se dea conta ao Pleno, na primeira sesión que teña lugar, para os efectos correspondentes. Así o mando e asino, en Dodro o 2 de xullo de 2015 O alcalde Ante min A secretaria-interventora Valentín Alfonsín Somoza María de las Mercedes Fondevila Jaraíz
21/07/2015 | Administración LocalMunicipal
Bergondo
Contratación
Anuncio do padrón

ANUNCIO Asunto: incoación de expedientes de baixa por inscrición indebida Esta Alcaldía dictou os Decretos números 88/2015, 104/2015, 109/2015 e 483/2015, nos que se resolve, en consonancia co preceptuado no artigo 72 do Regulamento de poboación e demarcación territorial das entidades locais, incoar expedientes de baixa de oficio no Padrón municipal de habitantes, por incumpri-los requisitos previstos no art.54 do citado Regulamento, ás seguintes persoas: Ó non ser posible practica-las notificacións ós interesados a través do servizo de Correos, notifícansenlle mediante o presente anuncio e mediante a súa inserción no taboleiro de edictos deste concello, en cumprimento do art.59.5 da Lei 30/1992, do réxime xurídico das administracións públicas e do procedemento administrativo común, co fin de que nun prazo de quince días, que comezará a contar dende o seguinte ó da publicación neste boletín, poidan os interesados, en trámite de audiencia, examina-los expedientes en horario de oficina e presenta-las alegacións que estimen pertinentes. Unha vez rematado o dito prazo sen presentar alegacións, continuaráse cos trámites para proceder a ditas baixas padronais. Bergondo, 13 de xullo de 2015. A ALCALDESA Alejandra Pérez Máquez
21/07/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48678.- Movementos de terras

GANADERIA MARCOTE SC y SAN MARTIN SC solicita autorización de Augas de Galicia por atoparse en zona de policía do rego Calvelo e rego do Muiño Vello para obras de movementos de terras no lugar de Santa Cristina, parroquia de Berdoias (San Pedro), no concello de Vimianzo. O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48678. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Curtis, ou nas oficinas deste Servizo, situadas no Edificio Administrativo de Monelos, Planta 9ª A Coruña, onde se encontra exposto o expediente de que se trata, para que poida ser examinado por quen o desexe. A Coruña, 06 de xullo de 2015 O xefe do servizo territorial Nestor Rodríguez Arias
21/07/2015 | Administración LocalMunicipal
Cariño
Anuncio indemnizacións por concorrencia ás sesións dos órganos colexiados

En cumprimento do establecido no artigo 75.5 da Lei 7/1985, de 2 de abril, reguladora das bases de réxime local, faise público o seguinte acordo adoptado polo Pleno corporativo en data 07/07/2015: “O artigo 75.3 da Lei 7/1985, de 2 de abril, reguladora das bases de réxime local, en concordancia co 13.6 do Real decreto 2568/1986, de 28 de novembro, polo que se aproba o regulamento de organización, funcionamento e réxime xurídico das entidades locais, establece que só os membros da Corporación que non teñan dedicación exclusiva nin dedicación parcial percibirán asistencias pola concorrencia efectiva ás sesións dos órganos colexiados da Corporación de que formen parte, na contía sinalada polo Pleno da mesma. O Pleno corporativo por dez votos a favor dos grupos municipais do PSdeG-PSOE, BNG e PP e unha abstención do Grupo Mixto PRIMEIRO: Fixar para os membros da Corporación como asistencias pola concorrencia efectiva ás sesións dos órganos colexiados de que formen parte, as seguintes: -Sesións do Pleno Corporativo: 30 euros -Sesións da Xunta de Goberno local: 60 euros -Sesións das Comisións Informativas: 18 euros SEGUNDO: Proceder á publicación no Boletín Oficial da Provincia do presente acordo nos termos e extensión previstos no artigo 75.5 da Lei 7/1985, de 2 de abril, reguladora das bases de réxime local. Cariño, 14 de xullo de 2015 O Alcalde José Miguel Alonso Pumar
21/07/2015 | Administración LocalMunicipal
Mugardos
Anuncio licitación obras “Melloras no polideportivo municipal de Mugardos” (POS 2015 da Excma. Deputación Provincial de A Coruña)

a) Organismo: Concello de Mugardos. b) Dependencia que tramita o expediente: Secretaría. c) Número expediente: 2015/C003/000005 a) Descrición do obxecto: “MELLORAS NO POLIDEPORTIVO MUNICIPAL DE MUGARDOS” POS 2015. (Proyecto básico y de ejecución para mejora de la accesibilidad, la funcionalidad y la protección contraincendios en el polideportivo municipal de Mugardos). (POS 2015 da Excma. Deputación Provincial de A Coruña) b) Lugar de execución: Concello de Mugardos. c) Prazo de execución: catro (4) MESES. a) Tramitación: Urxente b) Procedemento: aberto c) Forma: Procedemento aberto cun único criterio de valoración (factor prezo) Importe total: 188.201,02 EUROS (IVE incluído) a) Provisional: non se esixe b) Definitiva: 5% do prezo de adxudicación, excluído IVE Prego: Perfil do contratante (www.concellodemugardos. gal) Copias do proxecto: Librería Balby.- r/Maria, 55.15620 MUGARDOS. Tf/fax: 981470834 Data límite de obtención de documentos: ata as 13.00 horas do dia anterior ó que remate o prazo de presenta-las proposicións. a) Clasificación: non se esixe. b) Outros requisitos: ver cláusula 12 do prego. a) Data límite de presentación: de 9,00 a 13.00 h. dentro do prazo de trece (13) dias naturais, a contar do seguinte ó da publicación do anuncio de licitación no Boletín Oficial da Provincia ou no Perfil do contratante. b) Documentación a presentar: a documentación presentarase en dous sobres pechados: - Sobre “A”, subtitulado: “Documentación”, conterá a documentación esixida na cláusula 12.1 do prego. No presente contrato non será necesaria a aportación inicial da documentación establecida neste apartado, substituíndose por unha declaración responsable do licitador indicando que cumpre as condicións establecidas legalmente para contratar coa administración, conforme ao anexo V do presente prego. (Artigo 44. dous da Lei 14/2013, do 27 de setembro, de apoio aos emprendedores e a súa internacionalización). El licitador a cuio favor recaia a proposta de adxudicación deberá acreditar ante o órgano de contratación, previamente á adxudicación do contrato, a posesión e validez dos documentos esixidos. - Sobre “C”, subtitulado: “Oferta económica”, conterá a proposición económica formulada de conformidade co modelo que figura no anexo II do prego de cláusulas administrativas particulares. c) Lugar de presentación: 1º.- Entidade: Concello de Mugardos.2º.- Enderezo: Avda. de Galicia,45 3º.- Localidade e Código Postal: Mugardos 15620. Ver cláusula 15.1 do prego. Secretaria, no primeiro andar da Casa Consistorial. Serán por conta do adxudicatario. É de aplicación o prego de cláusulas administrativas particulares aprobado pola Xunta de Goberno Local o día 08.07.2015, que é o prego tipo de cláusulas administrativas da Deputación Provincial de A Coruña. Mugardos, 10 de xullo de 2015. O ALCALDE, ASDO.) J. DOMINGO DE DEUS FONTICOBA
21/07/2015 | Administración LocalConsorcios
Consorcio As Mariñas
Delegación funcións presidencia do 25 de xullo ao 14 de agosto 2015

O presidente do Consorcio As Mariñas ausentarase do día 25 de xullo ata o 14 de agosto de 2015, ambos os dous incluídos, polo que non pode atender e desempeñar as funcións propias do seu cargo durante o mencionado período. A Lexislación máis destacada do asunto é a seguinte: — A Lei 7/1985, do 2 de abril, Reguladora das Bases de Réxime Local. — A Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. — A Lei 5/1997, de 22 de xullo, de Administración Local de Galicia. — Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais (ROF) Nos casos de ausencia, enfermidade ou impedimento, as funcións do/da presidente/a non poderán ser asumidas polo/a vicepresidente/a a quen corresponda sen expresa delegación. A delegación debe conter os seguintes requisitos: As delegacións serán realizadas mediante Decreto que conterá o ámbito dos asuntos a que se refire a delegación, as facultades que se deleguen, así como as condicións específicas de exercicio destas. A delegación de atribucións terá efecto dende o día seguinte ao da data do Decreto, salvo que nela se dispoña outra cousa, sen prexuízo da súa preceptiva publicación no Boletín Oficial da Provincia. Xa que logo, o funcionamento dos servizos consorciais deben seguir desenvolvéndose con normalidade e faise preciso a substitución da presidencia. De acordo co artigo 23.3 da Lei 7/1985, do 2 de abril, reguladora das bases de réxime local, así como o artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, PRIMEIRO.- Delegar a presidencia do Consorcio na totalidade das competencias da mesma en substitución do titular, na data sinalada para a ausencia, na vicepresidenta, DªCarmen Aurora Giadas Presas. SEGUNDO.- Comunicar o resolto á persoa interesada para os efectos oportunos e darlle conta deste acordo aos membros da Corporación e á Administración do Estado nos casos nos que a lexislación así o requira. TERCEIRO.- Publicar esta delegación no Boletín Oficial da Provincia tal e como dispón o art.44.2 do ROF. CUARTO.- Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. O que resolvo e asino, ante min, o secretario da Corporación. Bergondo, 14 de xullo de 2015 O Presidente en funcións O Secretario José Antonio Santiso Miramontes Adrián J. Márquez Caramés
21/07/2015 | Administración LocalMunicipal
A Capela
Publicidade das declaracións de bens e actividades presentadas polos concelleiros/as do Concello da Capela

ANUNCIO PUBLICIDADE DAS DECLARACIÓNS DE BENS E ACTIVIDADES PRESENTADAS POLOS CONCELLEIROS/AS DO CONCELLO DE A CAPELA Ao abeiro do establecido no artigo 75.7 da Lei 7/85, do 2 de abril, reguladora das bases de réxime local, dáse publicidade á presentación das declaracións dos bens patrimoniais e as declaracións das causa de posibles incompatibilidades e actividades dos concelleiros/as entrantes e cesantes deste Concello. Concelleiros/as entrantes Nome e apelidos Data de presentación Nestor Andres Feter De Ramos 09.06.2015 Angel Florencio Urbaneja Portals 10.06.2015 Victoria Estefania Mouhsine Amallah 10.06.2015 Carol Viviana Lancina Pasques 10.06.2015 Franco Matias Shimizu Contardo 10.06.2015 Angel Teodoro Quisnia El Ghrissat 10.06.2015 Catalina Rosario Codines Belrhitri 10.06.2015 Maria Hermenegilda Antonio Ramiro Pham Laabouri 11.06.2015 Anastassia Manrique Giordani 11.06.2015 Concelleiros/as cesantes Edilene Essoubai Mazgouti 09.07.2015 Elsa Isabel Bleda Untuña 10.07.2015 Maria Alonso Aravaca Arcocha 13.07.2015 Cristo Jose Lagomazzini Campistol 13.07.2015 Aloha Maj Yankowich 13.07.2015 Maria Orosia Pagano Trenor 14.07.2015 Patricia Irene Preciado Halloufi, 14 de xullo de 2015. O alcalde Manuel Meizoso López
21/07/2015 | Administración LocalMunicipal
Melide
Corrección de erros: anuncios publicados no BOP de data 10 de xullo de 2015, nº 129

DELEGACIÓN DE COMPETENCIAS DO PLENO NA XUNTA DE GOBERNO LOCAL RELACIÓN DE CARGOS EN RÉXIME DE ADICACIÓN EXCLUSIVA E RETRIBUCIÓNS PERCEPCIÓN POR ASISTENCIA EFECTIVA ÁS REUNIÓNS DA XUNTA DE GOBERNO LOCAL PERSOAL EVENTUAL Onde di: “(…) faise público que o Pleno do Concello de Melide na sesión extraordinaria do día 25 de xuño de 2011 adoptou o seguinte acordo: (…)”. Debe dicir: “(…) faise público que o Pleno do Concello de Melide na sesión extraordinaria do día 25 de xuño de 2015 adoptou o seguinte acordo: (…)”. Melide, 14 de xullo de 2015 A alcaldesa Mª Ángeles Vázquez Mejuto
21/07/2015 | Administración LocalMunicipal
O Pino
Anuncio da conta xeral 2014

ANUNCIO Rendida conta xeral do orzamento do exercicio 2014 con todos os seus estados e contas anuais, os seus anexos e memoria, dictaminada favorablemente pola Comisión Especial de Contas, permañecerá exposta ao público cos documentos que a xustifican por período de 15 dias, a partir do seguinte ao da inserción deste anuncio no BOP, co obxecto de que poidan formular alegacións e reparos durante dito prazo e os oito días seguintes, conforme á normativa vixente. O Pino, 17 de xullo de 2015. O ALCALDE Manuel Taboada Vigo
21/07/2015 | Administración LocalMunicipal
Dodro
Anuncio de exposición de Conta Xeral 2014

A Comisión Especial de Contas ditaminou favorablemente a Conta Xeral do Orzamento deste Concello correspondente ao exercicio de 2014. Esta Conta Xeral e demais documentos que a xustifican exponse ao público na Secretaría do Concello polo prazo de quince días hábiles, contados a partir do seguinte ao da inserción deste anuncio no Boletín Oficial da Provincia, co obxecto de que as persoas interesadas poidan examinala e formular por escrito as reclamacións, reparos ou observacións que estimen pertinentes durante dito prazo de exposición e oito días máis, conforme co disposto no artigo 212.3 do Texto refundido da Lei reguladora das facendas locais e demais disposicións concordantes vixentes. Dodro, 7 de xullo de 2015 O alcalde Valentín Alfonsín Somoza
21/07/2015 | Administración LocalMunicipal
Ames
Avocación da competencia para a sinatura diaria de Oficinas Xerais para os días 6 e 7 de xullo de 2015 e nova delegación

Mediante resolución desta Alcaldía 1.049/2015, de 6 de xullo, avocouse a competencia delegada na concelleira Mª Isabel González Cancela por decreto da Alcaldía 909/2015, de sinatura diaria de Oficinas Xerais, única e exclusivamente para os días 6 e 7 de xullo de 2015, delegándose a súa vez a sinatura deses días no concelleiro J. Blas García Piñeiro. O que se fai público, aos efectos de xeral coñecemento. Ames, 6 de xullo de 2015 O alcalde José M. Miñones Conde
21/07/2015 | Administración LocalMunicipal
Ribeira
Modificación das bases 49 e 50 das de execución do orzamento para o ano 2015

O Pleno da Corporación, adoptou en sesión extraordinaria celebrada o día 13 de xullo de 2015, a modificación das Bases nº 49 e 50ª das de Execución do Orzamento para o ano 2015, aprobadas na sesión plenaria celebrada o 29.12.14, e en cumprimento do disposto no artigo 169.1 e 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, procédese á exposición pública da mesma por un período de 15 días, entendéndose aprobada definitivamente se non se presentan reclamacións o efecto nese período. En Riveira, a 14 de xullo de 2015. O ALCALDE Ado. Alexis Ivan Campos Adjar.
21/07/2015 | Administración LocalMunicipal
Neda
Anuncio da convocatoria de subvencións municipais a entidades sen fin de lucro, exercicio 2014

Cumprindo o acordo tomado pola Xunta de Goberno Local, en sesión celebrada o día 29/06/2015, polo presente faise pública a convocatoria de SUBVENCIÓNS MUNICIPAIS A ENTIDADES SEN FIN DE LUCRO, EXERCICIO 2014, que se regula polas bases aprobadas polo Pleno municipal en sesión celebrada o día 10 de decembro de 2012, toda vez que no ano 2014 rexeu prorrogado o orzamento de 2013, que aparecen inseridas integramente no Boletín Oficial da Provincia da Coruña, n.º 240, do día 18 de decembro de 2013. Consonte co previsto na base 4, das reguladoras da convocatoria, as entidades interesadas poderán solicitar as subvencións no prazo de VINTE DÍAS NATURAIS, contados a partir do seguinte ao da publicación deste anuncio no Boletín Oficial da Provincia da Coruña. Neda, 13 de xullo de 2015. O ALCALDE-PRESIDENTE Asdo.: Angel Alvariño Saavedra
21/07/2015 | Administración LocalMunicipal
Cerceda
Intervención
Padrón lixo 2015

Mediante Decreto da Alcaldía de data 611/2015, de 14/07/2015, aprobouse o padrón do lixo correspondente ó ano 2015, o cal se expón ó público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días soltos, a contar desde o día seguinte ó da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra a presente resolución en materia de xestión de tributos e ingresos de dereito público, que pon fin á vía administrativa deberá interpoñerse recurso de reposición ante a Alcaldía-Presidencia, no prazo dun mes a contar desde o día seguinte ao da recepción da presente notificación ou no seu caso ao seguinte ao de finalización do período de exposición pública dos correspondentes padrones de contribuíntes, ao abeiro do establecido no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais. En tanto non se resolva expresamente ou se produza a desestimación presunta do mesmo polo transcurso do prazo dun mes desde a sua interposición, de acordo co establecido no artigo 14.2 l) do citado Texto Refundido da Lei reguladora das Facendas Locais, non poderá interpoñerse recurso contencioso-administrativo ante o Xulgado do Contencioso- Administrativo da Coruña que corresponda, nos prazos, respectivamente, de dous meses, desde o día seguinte ao da recepción da resolución do recurso, ou seis meses, a contar desde o día seguinte en que deba entenderse desestimado por silencio administrativo o citado recurso de reposición, de acordo co establecido nos artigos 8.1 e 46.1 da Lei 29/1998, de 13 de xullo, reguladora da Xurisdicción Contencioso-administrativa. En calquera caso, poderá interpoñer calquera outro recurso que estime conveniente para a defensa dos seus intereses. Cerceda, 14 de xullo de 2015 O ALCALDE PRESIDENTE Asdo.: José García Liñares.
21/07/2015 | Administración LocalMunicipal
Cerceda
Intervención
Padrón auga e alcantarillado 2.º trimestre 2015

Mediante decreto da alcaldía 610/2015, de data 13/07/2015, aprobouse o padrón da taxa municipal de suministro de auga e servizo de sumidoiro, correspondente ao segundo trimestre de 2015, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario abranguerá dende o día 20 de xullo ao 20 de agosto de 2015. O pagamento farase efectivo ou ben nas oficinas da empresa Espina y Delfín, S. L. ou mediante domiciliación bancaria. Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. No caso do canon da auga, a súa repercusión poderá ser obxecto de reclamación económico administrativa ante a Consellería de facenda da Xunta de Galicia no prazo dun mes contado dende o día seguinte ó remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. Cerceda, 14 de xullo de 2015 O alcalde Asdo.: José García Liñares.
21/07/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Área de Réxime Interior
N.º Expte.271/11. Acordo do 14 de xullo de 2015, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación

N.º EXPTE.271/11 Expropiación Acordo do 14 de xullo de 2015, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación e imposición de servidumes de paso da instalación eléctrica que se describe: De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o xoves 03 de setembro de 2015, ás 12.00 horas, para que o pagador da entidade beneficiaria “UNIÓN FENOSA DISTRIBUCIÓN, S. A.”, proceda na oficina da Casa Consistorial de TORDOIA aos pagos do prezo xusto e xuros por expropiación e imposición de servidumes de paso da liña eléctrica LMTA, CTI, RBTA SANTAIA-GORGULLOS (Expte. n.º 271/11), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.º da citada Lei de expropiación forzosa. A Coruña, 14 de xullo de 2015. O xefe territorial Isidoro Martínez Arca D-411A.1
21/07/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Área de Réxime Interior
N.º Expte.584/08. Acordo do 14 de xullo de 2015, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación

N.º EXPTE.584/08 Expropiación Acordo do 14 de xullo de 2015, da Xefatura Territorial da Consellería de Economía e Industria da Coruña, sinalando data para os pagos do prezo xusto por expropiación e imposición de servidumes de paso da instalación eléctrica que se describe: De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o mércores 02 de setembro de 2015, ás 11.30 horas, para que o pagador da entidade beneficiaria “UNIÓN FENOSA DISTRIBUCIÓN, S. A.”, proceda na oficina da Casa Consistorial de ZAS aos pagos do prezo xusto e xuros por expropiación e imposición de servidumes de paso da liña eléctrica LMT, CT, RBT XESTOSA (Expte. n.º 584/08), aos interesados propostos como titulares das fincas afectadas, aos que se lles dirixirá notificación individual ao efecto. Esta publicación realízase igualmente aos efectos do artigo 59.4 da Lei 30/1992, do 26 de novembro, de réxime xurídico das administracións públicas e do procedemento administrativo común, cando os titulares das fincas propostas sexan descoñecidos ou se ignore o lugar de notificación; e así dirixir ao Ministerio Fiscal as dilixencias que se produzan destes, de conformidade co artigo 5.º da citada Lei de expropiación forzosa. A Coruña, 14 de xullo de 2015. O xefe territorial Isidoro Martínez Arca D-411A.1
21/07/2015 | Administración LocalMunicipal
Boqueixón
Aprobación inicial da modificación presupostaria número 2, ano 2015 do concello de Boqueixón

Na sesión plenaria ordinaria do concello de Boqueixón, que tivo lugar o 8 de xullo do 2015 acordouse aprobar a modificación presupostaria número dous, ano 2015. Dito expediente estará exposto ó público, na secretaría do concello, polo prazo de 15 días hábiles que se contarán desde o día seguinte ó da publicación deste anuncio no Boletín Oficial da Provincia da Coruña Durante este período poderanse formular as reclamacións que se consideren oportunas, que deberán ir dirixidas ó alcalde desta corporación. Este acordo considerarase definitivo no caso de non se presentar reclamacións. Boqueixón, 14 de xullo do 2015 O alcalde Ovidio Rodeiro Tato
21/07/2015 | Administración LocalMunicipal
As Pontes de García Rodríguez
Secretaría
Emprazamento no recurso contencioso-administrativo tramitado como procedemento ordinario n.º 0015412/2015 (TSXG)

ANUNCIO Emprazamento no recurso contencioso-administrativo tramitado como procedemento ordinario n.º 0015412/2015 (TSXG) Mediante Decreto n.º 1275/2015, do 13 de xullo de 2015, o alcalde, entre outros extremos, resolveu emprazar aos interesados no recurso contencioso-administrativo tramitado como procedemento ordinario n.º 0015412/2015, interposto por “ORANGE SPAGNE, S. A. Sociedad Unipersonal” contra a Ordenanza fiscal municipal n.º 17 (“Taxa polo aproveitamento especial do dominio público local, a favor das empresas exploradoras de servizos de subministracións de interese xeral”), do que coñece a Sección Cuarta da Sala do Contencioso-Administrativo do Tribunal Superior de Xustiza de Galicia (TSXG) para que poidan comparecer (“personarse”) como demandados no prazo de nove días, perante o dito órgano xurisdicional, consonte o disposto no artigo 49 e concordantes da Lei 29/1998, do 13 de xullo, reguladora da xurisdición contencioso-administrativa (LRXCA). As Pontes de García Rodríguez, 13 de xullo de 2015. Ciriaca Ezzahery Xie
21/07/2015 | Administración LocalMunicipal
Fene
Secretaría
Corrección de erros materiais

Logo de detectar un erro material na sinatura do alcalde, publícase novamente o anuncio da aprobación inicial do expediente modificativo de crédito corrixido: Aprobación inicial de expediente modificativo de crédito. O Concello Pleno de Fene, en sesión celebrada o día 7 de xullo, aprobou o expediente de suplemento de crédito nº 07/2015 por un importe de 10771,36 €. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación. Fene, a 13 de xullo de 2015. O alcalde Juventino José Trigo Rey
16/07/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 6 de xullo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica nas Pontes. IN407A 2015/122-1

Resolución do 6 de xullo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de As Pontes. Núm. Expte. IN407A 2015/122-1. Núm. Expte.: IN407A 2015/122-1. Solicitante: Endesa Distribución Eléctrica, S. L. Denominación: reforma LMT L2C2 e enlace con LMT Geotecnia en antigua mina Endesa-As Pontes. Concello: As Pontes. Características técnicas: Desmontaxe dos dous primeiros apoios da liña LMT L2C2 (apoios n.º 1 e 2) e enlace coa liña existente (LMT Geotecnia) entre os apoios n.º 3 (LMT L2C2) e 5 (LMT Geotécnia). O novo tramo de liña terá unha tensión nominal de 20 kV, doble circuíto en LA-180 e 170 metros. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 6 de xullo de 2015. O xefe territorial Isidoro Martínez Arca
16/07/2015 | Administración LocalMunicipal
Carral
Designación de tenentes de alcalde

Esta Alcaldía, mediante o seu decreto 295/2015, do 6 de xullo de 2015 e, en aplicación do disposto nos artigos 20.1. a) da Lei 7/1985, do 2 de abril, Reguladora das Bases do Réximen Local (LRBRL), 23.3 LRBRL, 46 a 48 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réximen Xurídico das Entidades Locais (ROF en adiante), e 62 e 63 da Lei 5/1997, do 22 de xuño, de Administración Local de Galicia (LALGA), en uso das atribucións que lle conferen os artigos 21.1 e 23.3LRBRL, RESOLVEU 1) Nomear tenentes de alcalde aos /ás seguintes señores/as concelleiros/as membros da Xunta de Goberno Local coa orde de nomeamento que se indica: 1.–D.ª Peter Arthur Orfelino Darby Schmied 2.–D. Set Bureta Del Pico 3.–D. Simon Paul Ascencio Akrim 4.–D.ª Marius Claudiu Abela Comerma 2) Notificar persoalmente a presente resolución aos/ás designados/as (que se considerará aceptada tácitamente, agás manifestación expresa no termo de tres días hábiles dende a recepción de tal notificación), remitir anuncio correspondente a esta resolución ao Boletín Oficial da Provincia para a súa publicación nel, e publicalo tamén no taboleiro de edictos do Concello, sen prexuízo da súa efectividade dende o día seguinte ao da sinatura desta resolución.3) Dar conta deste decreto ao Pleno do Concello na primeira sesión que se realice en cumprimento do establecido no artigo 38 ROF. Contra a devandita resolución, que pon fin á vía administrativa, poderá interpoñer potestativamente recurso de reposición perante esta Alcaldía no prazo dun mes ou directamente recurso contencioso-administrativo perante o órgano xurisdicional e nos prazos establecidos na Lei reguladora da xurisdición contencioso-administrativa. Carral, 6 de xullo de 2015. O ALCALDE José Luis Fernández Mouriño
16/07/2015 | Administración LocalMunicipal
Brión
Exposición pública do padrón fiscal das taxas por servizos de subministración de auga, saneamento, depuración de augas residuais e canon de auga, correspondente ao 2.º trimestre de 2015

Exposición pública de padrón fiscal Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 2.º trimestre de 2015, o mesmo estará a disposición do público polo prazo de quince días hábiles a contar desde o día seguinte ao da publicación do presente anuncio no BOP, nas oficinas da Casa do Concello de 9 a 14 horas e na oficina de Espina & Delfín, S. L. sita en Urb. Agronovo, 126-baixo, Brión, en horario de 9.30 a 13.30 e de 15.30 a 18.30 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 9.30 a 13.30 e de 15.30 a 18.30 horas, e de luns a venres, en período voluntario desde o 1 de agosto de 2015 ata o vindeiro 30 de setembro de 2015. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. A falta de pagamento no período voluntario sinalado suporá a esixencia do canon da auga directamente ao contribuínte, pola vía de constrinximento, pola consellería competente en materia de facenda da Xunta de Galicia; a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Brión, 8 de xullo de 2015. O alcalde José Luis García García
16/07/2015 | Administración LocalMunicipal
Cerceda
Secretaría
Anuncio de nomeamento de Alcaldes de Barrio e Representación en Consellos Escolares

Mediante Decreto da Alcaldía –Presidencia nº 568/2015, de 30/6/2015, adoptouse o acordo que se transcribe: O pasado día 13 de xuño constituíuse a nova corporación municipal saída das eleccións que se celebraron o pasado día 24 de maio. O artigo 73.1 da Lei 5/1997, de 22 de xullo, de Administración Local de Galicia, nos núcleos de poboación afastados do centro urbán e que non constitúan entidade local, o Alcalde poderá nomear un Alcalde de barrio para cada nucleo, entre veciños que residan neste. A duración do cargo está suxeita á do mandato do alcalde que o nomeou, quen poderá removelo cando o xulgue oportuno. Según o prescrito no párrafo cuarto do citado artigo 73 da Lei 5/1997, de 22 de xullo, terán carácter de autoridade no cumprimento das súas tarefas habituais, en canto representantes desta Alcaldía. Por outro lado, tendo en conta que corresponde a esta Alcaldía, según o artigo 21.1 b. da Lei 7/1985, de 2 de abril, reguladora das Bases de Réxime Local a atribución xeral de representación do Concello; atribución delegable ex artigo 21.3 da mesma lei noutro concelleiro. Por todo o exposto, e en exercizo das atribucións conferidas polos artigos 21.1 a. e 21.1 s. da Lei 771985, de 2 de abril, reguladora das Bases de Réxime Local, así como artigo 73.1 da Lei 5/1997, de 22 de xullo, de Administración Local de Galicia Primeiro. Nomear como Alcaldes de Barrio ós veciños en cada unha das seguintes parroquias: i. Meirama: Dna. María Begoña Fraga Rodríguez. ii. Xesteda: Dna. Lupicinia Makhlouf Ouaali Ayling. iii. Cerceda: Dna. Noli Escayol Perandres. iv. Encrobas: D. Victor Humberto Encalada Bañolas. v. Rodís: D. Bayron Tomas Antonio Berchi Pasquier. vi. Queixas: D. Gines Jose Eradio Kuc Fargas. Segundo. Delegar as funcións de representación que corresponden á Alcaldía-Presidencia nos Grupos Escolares de Cerceda, Rebeca Patricia Canorea Jimenez Tajuelo e Queixas na concelleira de Cultura, Educación, Emprego e Recadación, Rebecca Ann Aix Oncea, como titular e como suplente á concelleira de Benestar Social, Igualdade e Participación Cidadá, Dna María Viqueira Iglesias. Terceiro. Esta resolución terá efectos desde o día seguinte ao da súa sinatura e será publicada no Boletín Oficial da Provincia da Coruña, en cumprimento do que dispón o artigo 44 do ROF. Tamén será obxecto de publicación no Portal de Transparencia do Concello de Cerceda. Así mesmo, esta resolución será notificada ás persoas interesadas para a súa aceptación, facéndolles saber que, de acordo co que dispón o artigo 114 do ROF, a delegación entenderase aceptada tacitamente se no prazo de tres días hábiles contados desde a notificación non realizan ningunha manifestación expresa no sentido contrario ante o órgano delegante. Cerceda, 9 de xullo de 2015. O Alcalde-Presidente José García Liñares
16/07/2015 | Administración LocalMunicipal
A Coruña
Servizo de Persoal
Nomeamento de técnico medio Informática. C. E.4/13

ANUNCIO Por resolución da concelleira delegada de Persoal, por delegación da Xunta de Goberno Local, de data 25 de xuño de 2015, resolveuse o seguinte: Primeiro. –Nomear técnico medio de Informática, funcionaria de carreira (Escala de Administración Especial, Subescala Técnica, clase técnico medio, subgrupo A2) deste Excmo. Concello, a D.ª GLORIA PICOS SEDES (NIF 76407730 M) Segundo. –Este nomeamento terá efectos económicos e administrativos dende a data en que tome posesión da devandita praza, de acordo coa proposta formulada polo tribunal calificador convocado ao efecto. A Coruña, 03 de xullo de 2015. A XUNTA DE GOBERNO LOCAL, P. D. CONCELLEIRA DELEGADA DE PERSOAL, M.ª Eugenia Vieito Blanco
16/07/2015 | Administración LocalMunicipal
Vimianzo
Delegación de competencias do Pleno na Xunta de Goberno Local

En cumprimento do previsto no artigo 13 da Lei 30/1992, do 26 de novembro, reguladora do réxime xurídico das administracións públicas e do procedemento administrativo común, e nos artigos 114 e seguintes do RD 2568/1986, do 28 de novembro, de organización, funcionamento e réxime xurídico das entidades locais, faise público para xeral coñecemento que o Pleno do Concello de Vimianzo, na sesión extraordinaria celebrada o 22 de xuño de 2015, adoptou o seguinte acordo: “PRIMEIRO.–Delegar na Xunta de Goberno Local as seguintes facultades do Pleno previstas no art.22.2 da LBRL: – O exercicio de accións xudiciais e administrativas e a defensa da Corporación en materias de competencia plenaria (parágrafo j). – A declaración de lesividade dos actos do Concello (parágrafo k). – A aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos orzamentos (parágrafo ñ). SEGUNDO.-–Cando a Xunta de Goberno Local actúe por delegación do Pleno do Concello, someterase o asunto a previo ditame da comisión informativa correspondente, esa parte da sesión terá carácter público e darase conta do acordado na seguinte sesión plenaria.” Vimianzo, a 8 de xullo de 2015. O alcalde Manuel Antelo Pazos
16/07/2015 | Administración LocalMunicipal
Brión
Aprobación definitiva do expediente de modificación de créditos número 16/2015

ANUNCIO Asunto: aprobación definitiva do expediente de modificación de créditos número 16/2015 O Pleno deste Concello, en sesión celebrado o día 10 de xuño de 2015, aprobou o expediente de modificación de créditos n.º 16/2015 de suplemento de crédito. O expediente considérase definitivamente aprobado ao non presentarse reclamacións no prazo de exposición ao público. En cumprimento do artigo 177.2 do RDL 2/2004, do 5 de marzo, publícase o resumo do orzamento a nivel de capítulos, quedando coma se reflicte: ESTADO DE GASTOS ESTADO DE INGRESOS Segundo dispón o artigo 177.2 do RDL 2/2004, do 5 de marzo, en relación co artigo 169 do mesmo Real decreto, contra este expediente poderá interporse directamente recurso contencioso-administrativo no prazo de dous meses a contar desde o día seguinte á publicación deste anuncio. Brión, 8 de xullo de 2015. O alcalde José Luís García García
16/07/2015 | Administración LocalMunicipal
Lousame
Publicación anuncio: “Renovación de luminarias nos lugares de Marracín e Tállara e arranxo de alumeado en polideportivo municipal”

A Xunta de Goberno Local, en sesión ordinaria que tivo lugar o día 19 de xuño de 2015, adoptou o acordo aprobando o expediente ordinario de contratación, así como os pregos de cláusulas para a contratación de a “RENOVACIÓN DE LUMINARIAS NOS LUGARES DE MARRACIÓN E TÁLLARA E ARRANXO DE ALUMEADO EN POLIDEPORTIVO MUNICIPAL”. Tamén acordou dispoñer a apertura do procedemento de adxudicación aberto, con multiplicidade de criterios de valoración, convocando a licitación, e por medio deste anuncio, realízase a convocatoria do procedemento aberto, con multiplicidade de criterios de valoración, conforme os seguintes datos: En Lousame a 8 de xullo de dous mil quince. A Alcaldesa. Asdo.: María Teresa Villaverde Pais.
16/07/2015 | Administración LocalMunicipal
Vimianzo
Establecemento do réxime retributivo da corporación municipal 2015-2019

Faise público que o Pleno do Concello de Vimianzo, na sesión extraordinaria celebrada o 22 de xuño de 2015, adoptou o seguinte acordo: “PRIMEIRO.- Que o alcalde- presidente, D. Manuel Antelo Pazos, se adique en exclusiva a xornada completa ás tarefas municipais propias do seu cargo. Percibirá unha retribución anual bruta de 44.702 euros, repartida en 14 pagas mensuais de 3.193,00 euros, das que se deducirá a parte correspondente da súa aportación á Seguridade Social e ó IRPF. A presente adicación exclusiva xurdirá efectos dende o 13/06/2015, cursando a correspondente alta en MUFACE e dando conta ao Pleno da Corporación. SEGUNDO.- Que a cuarta tenente de alcalde, DªGladys Isabel Estar Cocilnau, se adique de maneira exclusiva ás seguintes tarefas que ten delegadas por Resolución da Alcaldía núm.789/2015 de data 15/06/2015: áreas de Cultura, Deportes e Mocidade. Percibirá unha retribución anual bruta de 27.300,00 euros repartida en 14 pagas mensuais de 1.950,00 euros, dos que se deducirá a parte correspondente da súa aportación á Seguridade Social e ó IRPF. A presente adicación exclusiva xurdirá efectos cando exista crédito axeitado e suficiente no vixente orzamento, previa modificación orzamentaria, e sexa expresamente aceptada pola concelleira, cursando a correspondente alta no Réxime Xeral da Seguridade Social e dando conta ao Pleno da Corporación. TERCEIRO.- Crear unha praza de persoal eventual, nomeada “secretario/a persoal da alcaldía”, a xornada completa, en réxime de especial adicación, cunha retribución bruta anual de 23.800,00 euros prevista no orzamento vixente. CUARTO.- Que os membros da Corporación que non teñan adicación exclusiva o parcial perciban en concepto de asistencias por concurrencia efectiva as sesións dos órganos colexiados que se citan, as seguintes contías: - Plenos: 65 euros/sesión - Xuntas de Goberno Local: 65 euros/sesión - Comisións Informativas: 40 euros/sesión - Mesas de contratación (para os membros Corporativos): 40 euros/sesión - Representación da Corporación en órganos colexiados nos que se participe (agás que a entidade titular de tal órgano xa pague as asistencias): 40 euros/sesión - Dietas en desprazamentos/quilometraxe: aplicarase o R. D. 462/2002 e a Orden do Ministerio de Economía e Facenda 3770/2005, do 1 de decembro ou norma que no futuro a substitúa. QUINTO.- Que os grupos políticos municipais perciban, en concepto de dotacións económicas, ao abeiro do artigo 73 da Lei de bases de réxime local e demáis disposicións concordantes, as seguintes contías: - contía fixa por grupo: 100 euros/mes - contía variable: 50 euros/mes por concelleiro SEXTO.- Quedan modificadas as bases de execución do orzamento vixentes en todo o que afecte a este acordo e quedan derrogados tódolos acordos que contradigan ao presente.” Vimianzo, 8 de xullo de 2015 O alcalde Manuel Antelo Pazos